Şelkunçik və dörd krallıq

Şelkunçik və dörd aləm () — Ernest Teodor Amadey Hofmanın "Şelkunçik və siçan kral" nağılı və  Pyotr Çaykovskinin "Şelkunçik" baleti əsasında çəkilmiş və 2018-ci ildə çıxarılması gözlənilən ABŞ filmi. Film, Aşli Pauell tərəfindən yazılmış ssenari əsasında Lasse Hallström tərəfindən çəkilmişdir. Filmdə Makkenzi Foy, Kira Naytli,Helen Mirren və Morqan Friman rol almışdır. Filmin Walt Disney Pictures tərəfindən 2 noyabr 2018-ci ildə çıxarılması planlaşdırılır.

 İstehsal 

Layihə haqqında ilk dəfə 4 mart 2016-cı ildə məlumat verilmiş və bildirilmişdir ki, klassik nağılların ekranlaşdırılması layihəsi çərçivəsində Disney Lasse Hallströmun rejissorluğu ilə "Şelkunçik və dörd aləm" adlı film istehsalını planlaşdırır. Filmin ssenarisi Aşli Pauell tərəfindən Ernest Teodor Amadey Hofmanın "Şelkunçik və siçan kral" nağılı əsasında yazılmışdır. 27 iyul 2016-cı ildə Makkenzi Foyun filmdə əsas personaj olan Klara obrazını canlandıracağı elan edilmişdir. ABŞ balerinası Misti Kopelend Instagram hesabı vasitəsiylə layihəyə qoşulduğunu bildirmiş və filmdəki yeganə rəqs səhnəsində əsas balerina rolunu canlandıracağını qeyd etmişdir. 29 iyul 2016-cı ildə "Variety" jurnalı Morqan Frimanın filmn aktyor heyətinə qoşulduğu haqqında xəbər yaymışdır. 16 avqust 2016-cı ildə Kira Naytlinin Şəkər Pərisi rolunu canlandıracağı bildirilmişdir. 25 avqust 2016-cı ildə Helen Mirren də filmin aktyor heyətinə qoşulmuşdur. 21 mart 2017-ci ildə Meksika aktyoru Euxenio Derbez filmdə çəkildiyini təsdiqləmişdir.

 Çəkilməsi 

Filmin çəkilişlərinə 2016-cı ilin oktyabrında İngiltərənin Cənubi Kensinqton və "Pinewood Studios" film studiyalarında başlanılmış və 2017-ci ilin yanvarında çəkilişlər tamamlanmışdır. 12 dekabr 2017-ci ildə "The Hollywood Reporter" məlumat vermişdir ki, Hallström  məşğul olduğuna görə ABŞ rejissoru Co Conson 32 gün davam edən əlvə çəkilişlər aparmışdır. Hallström isə post-prodakşn işləri ilə məşğul olmuşdur.

 Çıxarılması 

"Şelkunçik və dörd aləm" filminin "Walt Disney Pictures" tərəfindən 2 noyabr 2018-ci ildə 2D, 3D və IMAX 3D formatlarında çıxarılması planlaşdırılır ki, beləliklə də film, Disneyin "Mulan" cizgi filminin kino adaptasiyasını əvəz edir.

 İstinadlar 

 Xarici keçidlər 


Kateqoriya:2018-ci ilin filmləri
Kateqoriya:İngiliscə filmlər
Kateqoriya:2010-cu illərin fentezi filmləri
Kateqoriya:ABŞ filmləri
Kateqoriya:ABŞ-nin fentezi-macəra filmləri
Kateqoriya:Şelkunçik və siçan kral əsasında çəkilmiş filmlər
Kateqoriya:Ceyms Nyuton Hovardın film musiqiləri
Kateqoriya:Pinewood Studios filmləri
Kateqoriya:Walt Disney Pictures filmləri
Kateqoriya:Filmdə hərəkət tutma
Kateqoriya:2018-ci ilin 3D filmləri
Kateqoriya:2018-ci ilin ABŞ filmləri
Kateqoriya:ABŞ-nin müəmma filmləri
Kateqoriya:ABŞ-nin milad filmləri